මේ හේතුවෙන් ධීවර කටයුතුවල නිරතවීමේදී ඒ පිළිබදව අවධානයෙන් පසුවිය යුතු බව ධීවර දෙපාර්තමේන්තුවේ සෝදිසි මෙහෙයුම් පිළිබද සහකාර අධ්‍යක්ෂ පද්මප්‍රිය තිසේරා සදහන් කළා.මේ අතර, ගාල්ල - කොළඹ ප්‍රධාන මාර්ගයේ කහව සිට තෙල්වත්ත දක්වා ප්‍රදේශයට මුහුදු රළ සමඟ වැලි සහ අපද්‍රව්‍ය පැමිණීමෙන් අද ගමනාගමනයට බාධා එල්ල වූ බවයි හිරු වාර්තාකරු කියා සිටියේ.ආපදා කළමනාකරණ මධ්‍යස්ථානය සඳහන් කළේ පවතින අයහපත් කාලගුණ තත්ත්වය හමුවේ නාය යාම් සම්බන්ධයෙන් විමසිලිමත් වන ලෙසයි.එමෙන්ම, නාය යාම් අවදානම හේතුවෙන් පෙරේදා දිනයේ වසා දැමූ ඇල්ල - වැල්ලවාය මාර්ගය වාහන ගමනාගමනය සඳහා තවදුරටත් අවදානම් තත්ත්වයක පවතිනවා.